Il-presidenza Latvjana tal-Kunsill issa għandha mandat biex tibda negozjati mal-Parlament Ewropew dwar regoli ġodda biex jitnaqqsu t-tariffi tar-roaming bit-telefon ċellulari jiġi salvagwardjat l-aċċess għal internet miftuħ . Il-mandat ġie maqbul mill-istati membri fil-Kumitat tar-Rappreżentanti Permanenti fl-4 ta' Marzu 2015. Il-pożizzjoni ta' negozjar tal-Kunsill Il-mandat biex jiġi nnegozjat ir-regolament il-ġdid ikopri regoli applikabbli fl-UE kollha dwar l-internet miftuħ, li jissalvagwardjaw id-drittijiet tal-utenti aħħarin u jiżguraw trattament nondiskriminatorju fil-forniment ta' servizzi ta' aċċess għall-internet bidliet għar-regolament attwali dwar ir-roaming (magħruf bħala Roaming III), li jirrappreżentaw pass intermedju lejn l-eliminazzjoni gradwali tat-tariffi tar-roaming. Il-partijiet l-oħra tal-proposta oriġinali tal-Kummissjoni dwar is-suq uniku tat-telekomunikazzjonijiet ("Kontinent Konness") tħallew barra permezz ta' deċiżjoni komuni tal-Kunsill. Dan ir-regolament japplika mit-30 ta' Ġunju 2016. Il-pożizzjoni tal-Kunsill tistabbilixxi mekkaniżmu ta' pprezzar ġdid, li ser jippermettilek tuża t-telefon ċellulari tiegħek bi prezz ferm orħos meta tkun qed tivvjaġġa barra minn pajjiżek fl-UE . Fi ħdan ċerti limiti li għandhom jiġu ddeterminati, il-konsumaturi jistgħu jċemplu u jirċievu telefonati, jibagħtu SMSs u jużaw is-servizzi tad-data mingħajr ma jħallsu prezz addizzjonali fuq it-tariffi domestiċi. Ladarba din il- konċessjoni bażika għar-roaming tkun intużat, l-operatur jista' jimponi tariffa, iżda din it-tariffa ser tkun ferm orħos mit-tariffi attwali. Fil-każ tat-telefonati li jkunu saru, l-SMSs mibgħuta u d-data użata, it-tariffa tar-roaming fi kwalunkwe każ ma tistax tkun ogħla mill- ogħla rata bl-ingrossa li l-operaturi jħallsu biex jużaw in-netwerks ta' stati membri oħra. Għal telefonati riċevuti, is-sovrimposta massima se tkun il-medja ppeżata tar-rati massimi ta' terminazzjoni tat-telefonati mobbli fl-UE kollha. Bħala l-pass li jmiss , il-Kummissjoni ser tintalab tivvaluta sa nofs l-2018 x'miżuri ulterjuri jistgħu jkunu meħtieġa bil-ħsieb li b'mod gradwali jitneħħew it-tariffi tar-roaming . Jekk dan ikun il-każ, il-Kummissjoni ser tipproponi liġijiet ġodda biex tindirizza s-sitwazzjoni. Regolament III dwar ir-roaming Nipproteġu l-internet miftuħ L-abbozz ta' regolament għandu jistabbilixxi l-prinċipju tad- dritt tal-utenti aħħarin li jaċċessaw u jqassmu l-kontenut tal-għażla tagħhom fuq l-internet. Huwa għandu wkoll l-għan li jiżgura li l-kumpaniji li jipprovdu l-aċċess għall-internet jittrattaw it-traffiku b'mod mhux diskriminatorju Huwa jistabbilixxi regoli komuni dwar il- ġestjoni tat-traffiku , sabiex l-internet ikun jista' jibqa' jiffunzjona, jikber u jagħmel innovazzjoni mingħajr ma jsir konġestjonat. Ser jiġi pprojbit li kontenut jew applikazzjonijiet speċifiċi jiġu bblukkati jew rallentati, għajr biss għal għadd limitat ta' eċċezzjonijiet u biss sakemm ikun meħtieġ. Pereżempju, il-konsumaturi jistgħu jitolbu lill-operatur tagħhom biex jibblokka l-ispam. L-ibblokkar jista' jkun meħtieġ ukoll biex jiġu evitati attakki ċibernetiċi permezz ta' malware li jinxtered malajr. Fir-rigward ta' servizzi oħra għajr dawk li jipprovdu aċċess għall-internet, ser jiġu permessi ftehimiet dwar servizzi li jeħtieġu livell speċifiku ta' kwalità , iżda l-operaturi ser ikollhom jiżguraw il-kwalità tas-servizzi ta' aċċess għall-internet. L-awtoritajiet regolatorji nazzjonali ser ikollhom rwol ewlieni fl-iżgurar li l-kumpaniji tat-telekomunikazzjoni u l-operaturi jirrispettaw ir-regoli dwar internet miftuħ. Għal dan, huma se jirċievu gwida mill-Korp ta' Regolaturi Ewropej BEREC. Dan kif ser isir liġi? Il-presidenza ser tinnegozja t-termini tar-regolament mal-Parlament Ewropew f'isem il-Kunsill. Sabiex jiġi adottat, jeħtieġ li l-att legali jiġi approvat miż-żewġ istituzzjonijiet. Il-Parlament adotta l-pożizzjoni tiegħu (emendi fl-ewwel qari) f'April 2014.